**Bejonse Žizele Noulza-Kārtere** (*Beyoncé Giselle Knowles-Carter*; dzimusi 1981. gada 4. septembrī Hjūstonā, ASV) ir amerikāņu dziedātāja, komponiste, dejotāja un aktrise.

Biogrāfija
----------

### Jaunība

Bejonses vārds ir dots par godu vecmāmiņai — Agnezei Bejinsei (*Agnéz Beyincé*). Bejonses tēvs Metjū un māte Tina ir afroamerikāņu izcelsmes. Tina nāca no frančvalodīgas Luiziānas kreolu ģimenes. Viņa pēc profesijas ir stiliste un kopā ar Bejonsi vēlāk nodibināja modes līniju — *House of Deréon*.

Bejonse 7 gadu vecumā sāka apmeklēt dejošanas skolu un bija baznīcas kora soliste. Viņas dejošanas skolotājs Bejonsi ļoti atbalstīja un virzīja viņu piedalīties dažādos konkursos. Bērnībā viņa tādējādi uzvarēja vairāk nekā 30 vietējos dziedāšanas un dejošanas konkursos.
Ar savu labāko draudzeni Lataviju Robersoni, viņa izveidoja grupu *"Girl's Tyme"* un kopā ar Kelliju Roulendu un Letoju Laketi piedalījās talantu šovā *Star Search*, taču no konkursa izstājās un neguva nekādus panākumus. Pēc šīs neveiksmes meiteņu kvarteta nosaukums tika mainīts uz *"Destiny's Child"*. Bejonses tēvs Metjū, kurš iepriekš bija strādājis uzņēmumā *Xerox*, izlēma atbalstīt jauno grupu un kļuva par viņu menedžeri. Metjū darba maiņa Bejonses ģimenei nesa nopietnas pārmaiņas, jo ģimenes budžets samazinājās uz pusi. 1996. gadā grupa parakstīja līgumu ar ierakstu kompāniju *Columbia*, kas pavēra jaunas iespējas.

### Destiny's Child

*Pamatraksts: Destiny's Child* 
Grupa *"Destiny's Child"* kļuva populāra 1998. gadā, kad dziesma "No, No, No Part 2" iekļuva *Billboard Top 10*. Pēc tam, kad grupu pameta Latavija Robersone un Letoja Lakete, *"Destiny's Child"* turpināja pastāvēt kā trio un kļuva par vienu no panākumiem bagātākajām ritmblūza/popmūzikas grupām 21. gadsimta pirmajā piecgadē, četrām dziesmām iegūstot pirmo vietu *Billboard Hot 100*, vairākām citām iekļūstot mūzikas topu desmitniekā un diviem albumiem — *"Destiny's Child"* un *"Survivor"* — iegūstot albumu topa pirmo vietu.

Bejonse uz albuma #1's (2005) vāka (pa vidu)
2001. gadā Noulza ieguva apbalvojumu "Gada labākais dziesmas autors", ko piešķir Amerikas komponistu, autoru un izdevēju biedrība (*American Society of Composers, Authors, and Publishers*), popmūzikas kategorijā. Viņa ir pirmā afroamerikāņu un otrā sieviete vispār, kam šī balva ir piešķirta.

Grupas *"Destiny's Child"* darbība beidzās 2005. gadā, pēc pasaules turnejas, un, lai arī dalībnieces nāca klajā ar paziņojumu, ka vairāk jaunus albumus viņas neveidos, 2006. gada 19. februārī *"Destiny's Child"* uzstājās NBA Visu zvaigžņu spēles laikā, kur Bejonse uzsvēra, ka viņa, Kellija Roulenda un Mišela Viljamsa ir labas draudzenes un turpinās dziedāt un iespējams arī uzstāties kopā.

### Solo karjera

Solo karjeru Bejonse Noulza aizsāka 2002. gada rudenī, iedziedot dziesmu "'03 Bonnie & Clyde" kopā ar reperi *Jay-Z*, savukārt 2003. gada pavasarī tika iedziedāta dziesma "The Closer I Get to You" duetā ar Luteru Vandrosu (*Luther Vandross*).

#### *Dangerously in Love (2003)*

"Dangerously in Love""Dangerously in Love"
2003. gadā tika izdots Bejonses pirmais solo albums ar nosaukumu *"Dangerously in Love"*, kas jau pirmajā nedēļā ieņēma *Billboard 200* mūzikas topa pirmo vietu ar 317 000 pārdotām kopijām. Albums, kurā tika iekļauti vēlāk ļoti populārie singli "Crazy in love", "Baby Boy" un "Naughty Girl", ir ticis pārdots 9 miljonos eksemplāru visā pasaulē. Kad Bejonses singls un albums vienlaikus ieņēma pirmo vietu ASV un Lielbritānijā, viņa kļuva par pirmo mūzikas izpildītāju, kam tas izdevies pēc 1983. gada, kad to izdarīja grupa *Men at Work*.

Singls "Baby Boy", ko Bejonse izpildīja kopā ar Šonu Polu, 2003. gada otrajā pusē iekaroja pasaules topus. Šī dziesma kļuva par vienu no lielākajiem 2003. gada hitiem, noturoties topu virsotnēs 9 nedēļas.

2004. gada Gremī Balvas ceremonijā (*Grammy Awards ceremony*) Noulza par darbību kā solo darbību ieguva 5 balvas, kas ir atkārtots rekords. Tas līdz šim ir izdevies vēl tikai 3 citām sievietēm: Lorinai Hilai (1999), Ališai Kīsai (2002) un Norai Džonsai (2003).

#### *B—day (2006)*

B'DayB'Day
Otrajam Bejonses albumam "B-day", kas iznāca 2006. gada septembrī, izdevās pārspēt pirmā albuma panākumus, jo pirmajā nedēļā ASV vien tika pārdoti vairāk nekā 541 000 eksemplāri. Albumā iekļauti arī vairāki panākumiem bagāti singli — "Deja Vu" (duets kopā ar *Jay-Z*), "Ring the alarm" un "Irreplaceable. Dziesma "Irreplaceable" ātri iekaroja ASV un pasaules topus un tai izdevās noturēties *Billboard Hot 100* pirmajā vietā 10 nedēļas pēc kārtas. 2006. gada decembrī šai dziesmai tika izveidota arī versija spāņu valodā — "Imprescindible".

#### *I Am... Sasha Fierce (2008)*

Noulza 81. Kinoakadēmijas balvas ceremonijā 2009. gada februārī
Savu trešo studijas albumu *I Am... Sasha Fierce* Noulza izlaida 2008. gada 18. novembrī. Noulza apgalvo, ka vārds *Sasha Fierce* ir personas vārds, kuru viņa pieņem, kad uzstājas uz skatuves. Pirms albuma publicēšanas tika izdoti arī divi singli: "If I Were a Boy" un "Single Ladies (Put a Ring on It)". Dziesmai "If I Were a Boy" izdevās sasniegt vairāku pasaules mūzikas topu pirmās vietas, pārsvarā Eiropā, taču dziesma "Single Ladies (Put a Ring on It)" uzkāpa arī *Billboard* Hot 100 topa virsotnē, kur tā noturējās piecas nepārtrauktas nedēļas, kļūstot par piekto Noulzas pirmās vietas singlu ASV.

Albuma dziesma *Halo* sasniedza topa *Hot 10* piekto vietu, kļūstot par Noulzas divpadsmito Top 10 singlu viņas solomākslinieces karjerā. Tas padarīja viņu arī par šajā dekādē visbiežāk mūzikas topa *Hot 100* desmitniekā iekļuvošo sieviešu izpildītāju. Viņas dziesmas šajā dekādē arī visvairāk ir pabijušas topa virsotnē — 36 nedēļas.

Privātā dzīve
-------------

2008. gada 4. aprīlī Noulza apprecējās ar reperi un producentu *Jay-Z* jeb Šonu Koriju Kārteru, kļūstot par **Noulzu-Kārteri**. Pāris jau iepriekš bija sadarbojies muzikāli. 2012. gada 7. janvārī viņiem piedzima meita Blū Aivija Kārtere, un 2017. gada 13. jūnijā viņai piedzima dvīņi — meita Rumi un dēls Sirs. 2018. gadā abu duets izdeva albumu ar *The Carters* nosaukumu.

Diskogrāfija
------------

Studijas albumi
* *Dangerously in Love* (2003)
* *B'Day* (2006)
* *I Am... Sasha Fierce* (2008)
* *4* (2011)
* *Lemonade* (2016)

Video izdevumi
* *Live at Wembley* (2004)
* *BET Presents Beyoncé* (2006)
* *Beyoncé The Ultimate Performer* (2006)
* *B'Day Anthology Video Album* (2007)
* *The Beyoncé Experience Live* (2007)
* *I Am... Yours: An Intimate Performance at Wynn Las Vegas* (2009)

### Singli

| Gads | Nosaukums | Vieta topā | Albums |
| --- | --- | --- | --- |
| Valsts karogs: Amerikas Savienotās Valstis100 | Valsts karogs: Amerikas Savienotās ValstisR&B | Valsts karogs: Amerikas Savienotās ValstisDance | Valsts karogs: Apvienotā Karaliste | Valsts karogs: Kanāda | Valsts karogs: Austrālija | Valsts karogs: Vācija | Valsts karogs: Nīderlande | Valsts karogs: Polija | Valsts karogs: Spānija | Valsts karogs: Francija | Valsts karogs: Īrija | Valsts karogs: Jaunzēlande | Valsts karogs: Latvija |
| Singli |
| 2003 | "Crazy In Love" (kopā ar Jay-Z) | **1** | **1** | **1** | **1** | 2 | 2 | 6 | 2 | **1** | 2 | **1** | **1** | 2 | 8 | *Dangerously In Love* |
| "Baby Boy" (kopā ar Sean Paul) | **1** | **1** | 2 | 2 | 2 | 3 | 4 | 2 | 3 | — | 2 | **1** | 2 | — |
| "Me, Myself And I" | 4 | 2 | 3 | 11 | 7 | 11 | 3 | 14 | 8 | — | 4 | 2 | 18 | — |
| 2004 | "Naughty Girl" | 3 | 2 | **1** | 10 | 2 | 2 | 16 | 10 | 11 | 19 | **1** | **1** | 6 | — |
| "Dangerously In Love 2" 1 | 57 | 17 | — | — | — | 14 | 17 | — | 28 | — | 35 | — | — | — |
| 2006 | "Déjà Vu" (kopā ar Jay-Z) | 4 | **1** | **1** | **1** | 5 | **1** | 9 | 17 | **1** | — | 2 | 3 | 4 | 46 | *B'Day* |
| "Ring The Alarm" 2 | 11 | 3 | **1** | — | 45 | — | — | — | 46 | — | — | — | — | — |
| "Irreplaceable" | **1** | **1** | **1** | 4 | 2 | **1** | 11 | 3 | 2 | — | **1** | **1** | **1** | 7 |
| "Listen" | 61 | 23 | — | 8 | 20 | — | 18 | 42 | 31 | — | — | 6 | — | — |
| 2007 | "Beautiful Liar" (kopā ar Šakiru) | 3 | 7 | **1** | **1** | 2 | 5 | **1** | **1** | 2 | — | **1** | **1** | **1** | 5 |
| "Get Me Bodied" 2 | 68 | 10 | — | — | 2 | — | — | — | — | — | — | — | — | 41 |
| "Green Light" 3/4 | — | — | — | 12 | — | — | — | 18 | 51 | — | — | 46 | — | — |
| 2008 | "If I Were A Boy" | 3 | 16 | 2 | **1** | 4 | 3 | 3 | **1** | **1** | 4 | 5 | 2 | 2 | 10 | *I Am... Sasha Fierce* |
| "Single Ladies (Put A Ring On It)" | **1** | **1** | **1** | 7 | 2 | 5 | — | 8 | 5 | 34 | — | 4 | 2 | 25 |
| 2009 | "Diva" | 19 | 3 | **1** | — | — | 40 | — | 73 | — | — | — | — | 26 | — |
| "Halo" | 5 | 16 | 2 | 4 | 3 | 3 | 6 | 9 | 49 | 44 | — | 4 | 2 | 6 |
| "Ego" | 40 | 3 | — | — | — | — | — | 46 | — | — | — | — | 11 | — |
| "Sweet Dreams" | 97 | — | — | 6 | 39 | 2 | — | — | — | — | — | 9 | 26 | 7 |
| Filmas oriģinālmūzika / Citi singli |
| 2002 | "Work It Out" | — | — | 11 | 7 | — | 17 | 75 | 30 | 24 | — | — | 12 | 36 | — | *Austin Powers in Goldmember* |
| 2003 | "Fighting Temptation" | — | — | — | — | — | — | 57 | 13 | 63 | — | — | — | — | — | *The Fighting Temptations* |
| "Summertime" 4 | — | 35 | — | — | — | — | — | — | — | — | — | — | — | — |
| 2005 | "Check On It" (kopā ar Bun B un Slim Thug) | **1** | 3 | **1** | 3 | 5 | — | 11 | 5 | 13 | — | 32 | 2 | **1** | 11 | *The Pink Panther* & *#1's* |
| 2008 | "At Last" | 67 | 79 | — | — | 79 | — | — | — | — | — | — | — | — | — | *Cadillac Records* |
| Kā viesmāksliniece |
| 2000 | "I Got That" (kopā ar Amil) | — | 101 | — | — | — | — | — | — | — | — | — | — | — | — | *All Money Is Legal* |
| 2002 | "'03 Bonnie & Clyde" (kopā ar Jay-Z) | 4 | 5 | — | 2 | 4 | 2 | 6 | 9 | — | — | 25 | 12 | 2 | 10 | *The Blueprint²: The Gift & the Curse* |
| 2004 | "The Closer I Get To You" (kopā ar Luther Vandross) | — | 62 | — | — | — | — | — | — | — | — | — | — | — | — | *Dance With My Father* |
| 2007 | "Hollywood"/"Welcome To Hollywood" (kopā ar Jay-Z) 4 | — | 52 | — | — | — | 98 | — | — | — | — | — | — | — | — | *Kingdom Come* and *B’Day Deluxe Edition* |
| "Until The End Of Time" (kopā ar Justin Timberlake) 1 | 17 | 3 | 17 | — | — | 53 | 39 | 49 | — | — | — | — | 31 | — | *FutureSex/LoveSounds Deluxe Edition* |
| 2008 | "Love In This Club, Part II" (kopā ar Usher un Lil Wayne) 1 | 18 | 7 | — | — | 69 | 96 | — | — | — | — | — | — | — | — | *Here I Stand* |
| "Just Stand Up!"  (with Artists Stand Up to Cancer)  | 11 | 83 | — | 26 | 10 | 39 | — | — | — | — | — | 11 | 23 | — | Labdarības singls |
|  |  | Topa singlu skaits |  |
| Valsts karogs: Amerikas Savienotās Valstis100 | Valsts karogs: Amerikas Savienotās ValstisR&B | Valsts karogs: Amerikas Savienotās ValstisDance | Valsts karogs: Apvienotā Karaliste | Valsts karogs: Kanāda | Valsts karogs: Austrālija | Valsts karogs: Vācija | Valsts karogs: Nīderlande | Valsts karogs: Polija | Valsts karogs: Spānija | Valsts karogs: Francija | Valsts karogs: Īrija | Valsts karogs: Jaunzēlande | Valsts karogs: Latvija |
| " — "norāda, ka singls neiekļuva topā vai netika izdota attiecīgajā valstī. |
|

* 1 Tikai radio
* 2 Tikai ASV
* 3 Tikai Apvienotajā Karalistē
* 4 Nebija Oficiāls singls vai singls tika atcelts

#### Citas topu dziesmas

| Gads | Nosaukums | Vieta topā | Albums |
| --- | --- | --- | --- |
| Valsts karogs: Amerikas Savienotās Valstis100 | Valsts karogs: Amerikas Savienotās ValstisR&B |
| 2003 | "Sexy Lil Thug" | — | 67 | Promo singls |
| "Be with You" | — | — | *Dangerously In Love* |
| 2007 | "Freakum Dress" | — | 116 | *B'Day* |
| "Upgrade U" | 59 | 11 |
| "Kitty Kat" | — | 66 |
| "Lost Yo Mind" | — | 117 |
| " — "norāda, ka singls neiekļuva topā vai netika izdota attiecīgajā valstī. |
|

#### B puses

* 2003 : Sexuality
* 2003 : Have Your Way (ar **Kelliju Roulendu**)
* 2003 : I Can't Take No More
* 2003 : In My Mind
* 2003 : Hey Goldmember
* 2003 : Me, Myself And I (Remix) (ar **Ghostface Killah**)
* 2003 : Summertime (Remix) (ar **Ghostface Killah**)

#### Citas dziesmas

* 2000 : I Got That (**Amil** ar Beyoncé)
* 2003 : Bonnie and Clyde (**Jay-Z** ar Beyoncé)
* 2003 : Keep Givin' Your Love To Me (*soundtrack* filmai **Bad Boys II**)
* 2004 : Fighting Temptations (ar **Misī Eliotu**, **MC Lyte** & **Free**)
* 2006 : Woman Like Me (*soundtrack* filmai **Rozā Pantera**)
* 2007 : Hollywood (**Jay-Z** ar Beyoncé)

Atsauces
--------

1. ↑  Guy Adams. «Beyoncé: Born to be a star». *The Independent* (London : Independent Print Limited), 2010. gada 6. februāris. Arhivēts no oriģināla, laiks: 2018. gada 17. jūnijā. Skatīts: 2011. gada 9. janvāris.
2. ↑  Jennifer Vineyard. «Beyoncé Releases Two Tracks From *I Am ...*, Inspired By Jay-Z And Etta James». MTV.com, 2008. gada 8. oktobris. Skatīts: 2008. gada 8. oktobris.
3. ↑  Tom Horan. «Beyoncé: dream girl». *The Telegraph* (London), 2008. gada 11. augusts. Arhivēts no oriģināla, laiks: 2020. gada 31. maijā. Skatīts: 2010. gada 31. marts.
4. ↑  «New Beyoncé Album Set for Release on Tuesday, November 18». Skatīts: 2008. gada 9. septembris.
5. ↑  Jonathan Cohen. «New Beyoncé Album Arriving In November». *Billboard*. Arhivēts no oriģināla, laiks: 2008. gada 2. novembrī. Skatīts: 2008. gada 9. septembris.
6. 1 2  «Chart Beat: Depeche Mode, Pet Shop Boys, Oak Ridge Boys, Hannah Montana». 2009. gada 30. aprīlis. Arhivēts no oriģināla, laiks: 2009. gada 4. maijā. Skatīts: 2010. gada 9. jūnijā.
7. 1 2  «Flo Rida Has Sweet Week On Billboard Hot 100». 2009. gada 30. aprīlis. Arhivēts no oriģināla, laiks: 2010. gada 7. janvārī. Skatīts: 2010. gada 9. jūnijā.
8. ↑  Mariah, Beyonce, Miley And More On Cancer Benefit Single — THINK MTV

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Bejonse Noulza***.
* Oficiālā tīmekļa vietne
* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)
* *Box Office Mojo* profils (angliski)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * s
* d
* l
Bejonse Noulza |
| --- |
|  |
| Studijas albumi | 
* *Dangerously in Love*
* *B'Day*
* *I Am... Sasha Fierce*
* *4*
* *Beyoncé*
* *Lemonade*

 |
|  |
| Citi CD | 
* True Star: A Private Performance
* The Star Spangled Banner
* Live at Wembley
* Pepsi Music 2004 Beyoncé Exclusive
* Speak My Mind
* Exclusive Bonus CD Sampler
* Beyoncé The Ultimate Performer
* B'Day Deluxe Edition
* B'Day Anthology Video Album
* Irreplaceable
* The Beyoncé Experience Live
* Beyoncé Karaoke Hits Vol. I
* Love Letters

 |
|  |
| Koncerttūres | 
* Dangerously in Love World Tour
* Verizon Ladies First Tour
* The Beyoncé Experience
* Beyoncé's I Am... Tour

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 48766193
* LCCN: no00017294
* ISNI: 0000 0001 1491 4936
* GND: 129053813
* SELIBR: 337641
* SUDOC: 078777828
* BNF: cb14055288r (data)
* BIBSYS: 4069104
* NLA: 41838621
* NDL: 01215151
* NKC: xx0013147
* BNE: XX1241803
* CiNii: DA16542625

 |

 |